آلمانیادا سوسیال دئموکرات پارتی‌نین باشقانلیغینا آوروپا پارلامنتی‌نین کئچمیش صدری مارتین شولتز سئچیلدی.
مارتین شولتز 605 سسین (رای) هامی‌سینی آلاراق سوسیال دئموکرات پارتیسی‌نین صدری اولدو.
ایکینجی دونیا شاواشیندان سونرا آلمانیادا سوسیال دئموکرات پارتیسی کنگره سینده ایلک دفعه بیر سیاستچی بو نیسبتده سس توپلایا‌راق صدر سئچیلمیش‌دیر.
شولتز 24 سپتامبردا کئچیریلن پارلامئنت سئچکی‌لرینده خریستیان دئموکرات‌لارین نامیزدی آنگلا مرکل-ه قارشی یاریشا‌جاق.
تشککور چیخیشیندا سئچکی‌لردن بیرینجی پارتی اولا‌راق چیخما هدفینی تکرارلایان شولتز عدالت، حؤرمت و لیاقت مفهوم‌لاری‌نین سئچکی کامپانیاسی‌نین اساس موضوعسو اولاجاغینی سؤیله دی.
مارتین شولتز 2012-2017 ایللری آراسیندا 2 دؤور آوروپا پارلامئنتی‌نین صدری وظیفه‌سینی ایجرا ائتدی.
